TEMETKEZÉSI otthon/krematórium
RÁSZANDÁL? SZANDÁL-PAPUCSBOLT
ÜNNEPÉLYES MEGNYITÓ
NAGY ÚJRANYITÁS
A HANGYÁK BOLYGATÓJA
NAGY ÚJRA-ÚJRANYITÁS
NAGY ÚJRA-ÚJRA-ÚJRANYITÁS
NAGY ÚJRA-ÚJRA-ÚJRA-ÚJRANYITÁS
Anya, ideadnád a müzlit? Kérek repetát.
- Tessék. - Köszi.
Jól be kell reggeliznem, hogy legyen energiám
Chelsea bulijához este. Táncparti.
Igen. Már jó sokszor említetted.
- Milliószor. - De még mindig nem értem.
Nem Chelsea az a lány, aki szerinted ijesztő?
A legfélelmetesebb lány a világon. Kivéve azt a Spice Girlt.
- Nem tudom a nevét. - De azért megyek a bulijára.
Ez egy táncparti, nem a suliban lesz, szóval nincsenek kísérők.
De Chelsea szülei ott lesznek.
- Ugye, Tina? - Igen, ők ott lesznek.
De az idő nagy részében az emeleten lesznek,
mert Chelsea ezt mondta nekik.
Rengeteget beszélnek az FT-kről a bulin.
- FT? - Fartapi.
- A fenékterület taperolása. - Oké.
Tudod, mikor két ember lassúzik,
és néha a kezük kicsit arrébb csúszik,
és kialakul némi kölcsönös fenéktapizás.
- Igen. Megvan. - Amúgy ez lesz az első FT-m,
és eléggé várom az FT adok-kapokot.
Apa, jól vagy?
Régen mi is táncoltunk a szabadidőközpontban minden szombaton.
Az volt a legjobb, hogy mindenki táncolt. A lazák, a stréberek, a nagymenők.
Mindenki csak táncolt ina szakadtáig.
Lehet, hogy rosszul csináltátok.
És Jimmy Jr. is ott lesz.
Egész héten beteg volt, de tegnap elfogadta az e-meghívást.
Azt írta: „Ma pihi, és lenyomom az arcüreggyuszit,
„hogy repüljön a lábam.”
Szerintem pont ugyanezt mondja Julia Stiles A szívem érted RAPes végén.
WAGSTAFF ISKOLA
És Chelsea megkérte Nikki Bernsteint, hogy állítsa össze a zenét,
ő meg átküldte a teljes listát.
Három lassú szám lesz.
Vagyis három lehetőség az FT-re, ami tök sok FT.
- Ez bazi sok FT. - Várj! Miért nem lehet minden szám lassú?
Még több FT a pénzedért.
Azért, Tina, mert nagyon kényes az egyensúly.
Ha csak lassú dalok vannak, akkor nincs pörgés, nincs várakozás.
- Három számnak kell lennie, Tina. - Oké, jó.
És az utolsó a Sweet Love Sugar lesz.
Igen. És az egy hatperces szám, Tina.
Lassan kezdődik, aztán egyre jobban beindul,
és a kezek elkezdenek vándorolni.
Nem tehetnek róla.
Az amatőrök úgy hallják, hogy gyorsul,
abbahagyják a lassúzást, mert azt hiszik,
hogy egy gyors szám, és úgy táncolnak.
- De Tina... - Igen?
- ha tovább lassúztok... - Igen?
- ha nem eresztitek el egymást... - Igen?
taperolni fogjátok egymás fenekét.
Bakker!
Az lesz a legutolsó szám,
és rögtön a Funky Farmer Fred után jön.
Jó tudni.
Hahó! Becsengettek!
- Nem hallottad? - De. Megyek órára.
- Vigyázz! Most mostam fel ott. - Jól vagyok.
Helló! A mai spéci burgert kérem. Éhen halok.
- Szia, Teddy! - Teddy, hiányoltunk ebédidőben.
- Már hat óra van. - Igen.
Ma nem tudtam lelépni a melóból. Nagyon éhes lettem.
Egész nap csak két óriási burritót ettem.
Helló, pincemadárkáim! Mi újság Raklapfalván?
- Raklapolisz, anya. - Szinte újjászülettünk.
Jó lenne céges wellnessnek.
Mi az a Raklapolisz?
Valaki tegnap ott hagyott egy csomó fa raklapot a kuka mellett.
Valami idióta.
Ők meg elhozták, és levitték mindet a pincébe.
- Ne, ne, ne, ne, ne, ne, ne! - De, de, de, de!
Jó. De apa és te is építettetek valamit.
- Tényleg? - Hát, igen.
- Egy kicsit. - Nem voltak túl sokan délután.
- Versenyt rendeztünk belőle. - Építőversenyt?
Aha. Anya egy trónt csinált, apa meg... valamit.
Csak nem értettétek az alkotásomat, mert fogalmatok sincs a művészetről.
- Mi meg felépítettük Raklapoliszt. - A gyerekek nyertek. De bunda volt.
És a díjátadó ceremónia részeként
visszaviszitek a raklapokat a sikátorba, ugye?
- Hát, nem biztos. - Meglátjuk.
- Fáj a hátam. - Nem, nem, nem, nem, nem! Beleegyeztetek.
És holnap reggel jön a kukáskocsi.
- És ez a cucc szemét. - Hogy merészeled ezt mondani?
Ácsi! Még nem lehet vége a versenynek! Én is építenék valamit.
Valami raklapos izét?
Aha, naná! Ezermester vagyok. Ez a profilom. Ez vagyok én.
- Oké. Nyugi, Teddy! - Jól van.
Bocs, de ha nem nyerem meg ezt a versenyt, esküszöm...
Oké. Jó. Építhetsz valamit.
Szuper! Hozom a szerszámaimat
és a kávés termoszt és a kézkrémemet. Száraz a bőröm.
Jó, de nemsokára be kell zárnunk.
- Csak szólok. - Oké, Bob.
- Szia, Tina! Csini. - Köszi.
Nézzünk oda! Ölelj szorosan, Tina Dancer! Beszéltél Jimmy Jr.-ral?
Nem. Próbáltam hívni és SMS-t küldeni a segélyhívó telefonon,
de nem válaszolt.
Lehet, hogy a szóbeli beleegyezését kérni ahhoz,
hogy csak velem lassúzzon,
nem volt valami romantikus dolog.
- Visszaigazolást kértél az FT-dre? - Igen. Fartapi.
Igen, tudom.
- Megtaperolom a farát. - Igen. Jó. Aha. Oké!
- És ő is megtaperolja... - Értem. Jó, elég!
Egész jó a hangulat.
Látom, páran megfésülködtek, páran betűrték az ingjüket.
Nincsenek szülők a láthatáron. Ez most a mi házunk.
Ott van Chelsea. Szia, Chelsea! Asszem, majd később beszélek vele.
Mintha bratyi lenne a vízben,
és a terem tele lett kiéhezett, bratyifaló állatokkal.
- Bratyillákkal? - Aha. Kivéve őt.
- Meg őt és őt. - Annál több FT nekünk.
Oké, csajok, nyomás!
- Jimmy Jr.! - Szia, Tina!
Bocs, hogy nem írtam vissza. Rápihentem a ma estére.
Kikapcsoltam a telómat, kellett egy gyógyszunya.
Semmi gond. Figyi, van egy kérdésem!
Kavargasd Odaég a vaj
Vicces dal.
Kavargasd Odaég a vaj
- Gyerünk! - Majd később visszanézek.
Már nagyon régóta csinálja és nagyon hangosan.
Szerinted épp szeretkezik egy Chevy Malibuval?
Elektromos szerszámok? Azért automatikus kizárás jár, nem?
De. Nekünk csak befőttes gumink és használt rágógumink volt.
Szóval, Jimmy Jr., míg itt vagy...
Igen! Zeke! Zeke!
Na. Ha egy lassú szám jön, nem akarsz...
Hajrá! Ez az!
Oké, beszéljünk később!
Láttál a parketten? Hú, de jól nyomtam!
- Igen. - Levetkőztem minden gátlásomat.
Ez szuper!
Az első lassú szám! Hé, Jimmy Jr...
Tényleg leizzadtam?
Miért nedves a karom?
Jesszusom, izzad a farpofám is?
Igen, izzad. Nagyon izzad.
Jesszusom!
Mosókonyha! Gyorsan megszárítom a szoknyámat,
aztán elkapom Jimmy Jr.-t a következő lassú számra. Oké, jó terv.
- Jöhet a nasi! - Imádom a nasit.
- Jól van. - Befalok egy csomó csipszet.
A ma este rulez!
Hú, mennyi gomb!
Oké. Pfű!
Igen!
Ne! Nem nyílik ki a szárító ajtaja!
Mi a... beragadt?
Légyszi, nyílj ki!
Jesszusom! Szia, Tina!
Szia, Sam! Poénos sztori.
Kicsit beleizzadtam a szoknyámba, ezért betettem a szárítóba,
de most nem tudom kivenni.
És te mit csinálsz itt?
Semmit. De nem bujkálok. Ki bujkál egy bulin?
Az tök fura lenne.
- Nem, jól vagyok. - Oké.
Na jó. Bujkálok, de nem valaki elől.
Inkább próbálok elzárkózni mindentől, ami odakint folyik.
Nem gáz, ha nem beszélünk róla?
Nem. Figyi, esetleg tudnál segíteni a szárító ajtajával?
Persze.
Jó ég!
Aha. Szívás, pajtás. Ne haragudj, hogy ezt mondtam!
Mit fogok csinálni?
Esetleg megkereshetném Chelsea-t, hátha ő tud segíteni?
Oké. Hátha.
Igen, ott van.
Hé, Chelsea! Ott kiömlött az üdítő!
- Táncolok, úgyhogy nem. Csá! - Oké. Igen, akkor én... megyek.
Tudod, mit? Próbáljuk meg kinyitni újra!
Igen. Jó ötlet.
Oké. Már csak pár lépés. Még ne nézzetek ide!
Várjatok! Oké, megnézhetitek!
- Azta! - Ez mi?
Lomilapos Faloda!
- Igen. - Szuper!
Bakker! Aha, te nyertél.
Ez jobb. Bár csaltál azzal, hogy profi vagy ebben.
Igen! Nesztek! Én nyertem!
Én vagyok a győztes! Vagyis köszi! Kösz szépen, Louise!
Ez tényleg nem semmi.
- Akkor szétszedjük? - Mi?
- Csak mert már be kellett volna zárnunk.
Meg se ettem a burgeremet!
Szolgáljuk fel neki itt lent! A Lomilapos Falodában!
Tényleg? Azzal életem álma válna valóra.
Teddy, az előbb készült el.
Igen, tudom, de nem tudtam, hogy ez életem álma, amíg neki nem kezdtem.
- De akár élvezhetnénk is, nem? - Megvolt.
Ne már, Bob! Ne légy ilyen leLOMbozó!
Igen, apa. A fenti étteremnek nem is kell tudnia erről.
- Oké, jól van. - Igen!
Nézhetjük, hogy Teddy hambit eszik a pincénkben.
Nem ez az első eset, de mindig érdekes.
Burger a pincében
Feladom. Nem tudom, mitévők legyünk.
Igen, hát ez elég sokáig tartott.
Mennem kell. Nem maradhatok le a lassúzásról.
Ja, persze, abszolút.
Sam, nem kell itt maradnod, és velem szenvedned.
- Menj nyugodtan! - Jó.
Várj csak! Miért is bujkálsz? Vagyis tartasz hosszú szünetet itt?
Hát, ez elég kínos.
Törölköző van rajtam, szóval tudom, milyen érzés.
Igen. Hát, csak... Nem igazán tudom, mit csináljak odakint.
Mert nem nagyon tudok táncolni. Mármint egyáltalán.
Azt mondták, lesz lassúzás.
És amikor meghallottam, szinte biztos, hogy szívrohamot kaptam.
Szorított itt.
Aztán azt gondoltam, nem kérek fel senkit táncolni,
csak a nasiknál lógok, és elleszek.
De ha valaki felkér táncolni, nem akarom megbántani.
Akkor muszáj lenne, ugye?
De ha lassúzunk, hova tegyem a kezem,
hova nézzek, lélegezzek, mit mondjak neki?
Vagy nincs beszélgetés? Semmit sem tudok erről.
Mégis hogy zajlik ez az egész? Mi van ilyenkor?
Gondoltam, ha eljönnék, és tényleg volna kedvem hozzá...
De miért hittem, hogy menni fog?
És azt hiszem, inkább soha többé nem megyek bulizni.
Meg ez az egész FT-dolog is biztos tök problémás.
- Mi az az FT? - Fartapi.
Az mi? Létező dolog? Mi az?
Nem érdekes. Nem számít. Semmi.
Egy macska.
Ja, csak egy macska. Azt hiszem, ha itt rekedünk,
jó, ha van egy cuki cica.
Oké, épp az alomba kakál.
- Ez normális szerinted? - Határozottan nem.
Hú, de büdös! Valahogy az ujjaimon keresztül is érzem a szagát.
Újra megpróbálom a szárítót gyorsan.
- Nem. Még mindig nem nyílik. Szuper. - Ez a macska nincs jól.
Nem kéne ezt csinálnunk.
Felmelegítem Teddy hamburgerét, de nem énekelem el a „Gratula,
te vagy a legjobb építő”-t, amit kért.
Majd én énekelek. Te meg beatboxolsz. Bezárok, megfordítom a táblát.
Szia, Dalton!
Linda! Jesszusom! Nyitva vagytok még?
Egy jó kis nasorahelyet keresünk.
A nasora vacsora utáni, de lefekvés előtti kaja. Én találtam ki.
- Szívesen. - Nem. Sajnálom. Zárva vagyunk.
De kajaszagot érzek. Bár lehet, hogy rólam jön.
Az ételt levisszük. Épp...
Az új, titkos, földalatti éttermünkben eszünk.
Micsoda? Van egy titkos földalatti éttermetek?
- Ja. - Nem tudok róla.
Vagy igen? Nem, ugye? Felraktátok valahova?
KosztPoszt? KajaKacsa? Nyamnyam? EstEBéd?
- Ki Mit Süt? - Nem. Szupertitkos.
- Louise, ne! - Hú, ezt nagyon imádom!
A titokzatosság szupi.
Nem mondom senkinek. Csak akiknek írtam.
Mi?
De már képtelenség bejutni.
- Persze. Teljesen megértem. - Aha.
De kérek két asztalt, vagy itt halok meg,
és mit kezdtek a hullámmal?
Megnézem, mit tehetek. Megkérdezem a főnököt.
- Anya? - Talán. Bob?
- Hát... - Jesszusom, köszi szépen!
Páran később jönnek. Kell majd még plusz teríték.
Köszi, köszi, köszi, köszi!
Jaj nekem!
Oké. Ezt az övet, azt hiszem, Chelsea papájának piszkos zoknijaiból készítettem,
de biztos megtartja a törölközőt, és egész jól néz ki, nem?
Ja, aha, a jövő divatja.
Bevállalom, és visszamegyek oda.
És jobban tennéd te is.
Figyi, mi a legrosszabb, ami félresikerülhet?
Hát nem tudom.
Tánc közben ráléphetek valaki lábára, és eltöröm a lábujját.
Vagy hozzáérek a nyomásponthoz
valaki vállán, és holtan rogy össze?
- Ez előfordulhat? - Aha. Nem tudom. Sanszos.
Jaj, ne! A második lassú szám!
- Na, megyek. - Oké. Jó szórakozást!
Figyi, nem kéne itt maradnod Chelsea apjának a szennyesével
meg a kaksival, aminek alapján a macskának brutál hasmenése van.
Hogy lett ez a szag még durvább? Na jó. Megpróbálom összeszedni.
Szerintem nem így szokás összeszedni.
Biztos nem kell becsukni a szemed és elfordítani a fejed.
- Várj! Segítek gyorsan. - Köszi.
Csak fogok egy zacsit.
Úristen, iszonyú büdös!
- Hogy haladsz? - Szuperül.
Leesik a törölköző!
- Úristen! - Ne!
Jaj, ne! Figyelj!
A jó hír az, hogy le tudod mosni, mert ez itt a mosókonyha.
Bár nem tudom, hogy szárítod meg, mivel, tudod...
Oké, azt hiszem, lemostam a macskafos nagyját a pólómról,
szóval ez jó. De most csuromvizes lett.
Ilyenkor jön jól egy szárító, aminek kinyílik az ajtaja.
Aha, igen.
Persze felvehetnék másik pólót,
ha Chelsea-éknél valaki egyszer kimosná őket.
A kosárban csak zokni és törölköző és alsónemű van!
Minek ennyi alsónemű?
Tina, ne szóljak Chelsea szüleinek?
Hátha tudnak segíteni.
Akkor én lennék az, aki lehívja a szülőket,
attól mindenki kiakadna,
és rávenné Chelsea-t, hogy nyírjon ki. Inkább ne.
Tényleg ki kell jutnom még a Sweet Love Sugar előtt.
- Ki kell nyújtanom a lábam. - Az ám, csak lazán!
Lehet, hogy szűknek látszik a nadrágom, de tökre nyúlik.
Várj meg, Jimmy Jr. fara! Várj meg!
Itt vannak a hamburgerek! Jó az asztalom, ugye?
Értitek? AsztaLOM?
Linda, szálka ment a fenekembe. És ezt bókból mondom.
- Tényleg. - Köszönöm.
Elnézést a szálkáért!
Le akartam csiszolni a padokat, de a lámpákat is fel kellett tenni.
Nagy volt a stressz, hogy kész legyen nyitásra, ugyebár.
Dalton, általában felszámoljuk a szálkát, de erre a vendégünk vagy.
De a csipesz fizetős.
Légyszi, adjátok le az új rendeléseket minél előbb,
hogy befejezhessük ezt a dolgot!
Nem vagyok biztos benne, hogy a földalatti étterem egyáltalán legális,
szóval ezt szem előtt kéne tartanunk.
- Köszi! - Oké!
Üdv a Lomilapos Falodában! Mindenkinek van tetanusz oltása?
Nem lesz bajuk.
A pólóm még mindig csupa víz. A levegőn szárítás mese.
Oké, azon agyalok, hogy csinálhatnék egy pólót
Chelsea apukájának a gatyáiból, esetleg a hajszálammal összevarrva.
Aha.
Úgy újrakezdeném az estét, nem átizzadva a szoknyámat,
hogy ne záródjon a leggázabb szárítóba,
és ne essek hasra a világ legundorítóbb alomtálcájában!
Várj! Újrakezdés.
Mi lenne, ha kihúznánk a szárítót, aztán visszadugnánk és újraindítanánk?
Mint a számítógépet, tudod?
Aha. Próbáljuk meg! Hol a csatlakozó?
Látom a konnektort. Csak nézzük meg, elérem-e!
Igen.
Jesszus! Ez nehezebb, mint gondoltam.
- Jól vagy? - Aha, jól. Minden oké.
Megvan! Most visszadugom.
Jesszusom!
Jesszusom, kinyílt! Sam, te egy zseni vagy!
- Kösz szépen! - Szívesen.
Ez volt eddig a legnehezebb.
Most visszaveszem ezt,
ezt a kicsikét meg bedobom száradni.
És aztán indulhat az FT-vonat.
- A következő megálló: Fartapifelső! - Örülök neki.
Elfordulnál, míg felveszem a szoknyát és megszárítom a pólómat?
Ja, igen, persze. És ráteszem ezt a dobozt is a fejemre.
- Nem muszáj. - És dúdolok, hogy ne halljak semmit.
Oké.
Sajnálom, teljesen tele vagyunk, de a kezemben van hely.
- Épp mondják, egy asztal felszabadult. - A pénz miatt.
Erre tessék! Kicsit dohos szag van odalent.
- Remélem, nem dohognak miatta. - Jesszusom!
Ez a város legmenőbb helye.
Kukaszag van, és ilyet még senki sem csinált.
És ez a fickó építette. Teddy Ezermister. Jól mondom?
Nem. Csak azt mondtam, hogy ezermester vagyok.
- De igen. - Az a mosdó?
- Az a hűtőkamra. - Imádom. Gyertek, fiúk!
Közlöm, hogy egyáltalán nem drogozni megyünk be.
Oké, rendben. Jót beszélgettünk!
- Mint újkorában. - Aha.
Nem látni a fost, csak ha tudod, hol nézd.
Akkor halványan kivehető a körvonala.
Sötét van. Nyugi! Senki sem tudja, hogy fosos a pólód.
Szuper. Funky Farmer Fred.
Most jön a Sweet Love Sugar. Tökéletes időzítés. Nyomás!
Sam, biztos nem akarsz kijönni bulizni egy kicsit?
Mindjárt vége.
Elbújhatsz az árnyékban, büszkén, hogy ilyen messzire jutottál.
Ja. Egy perc, és megyek én is. Menj előre! Jön a fartapi vonatod.
Naná! Akkor majd gyere!
Tehát nem fog kijönni.
De itt az ideje, hogy T nyúljon egy kis FT-t.
Ha ennek a számnak vége, jön a Sweet Love Sugar.
Tina, hol voltál?
Kimentél fingani, hogy ne tudják, hogy te voltál?
Sose tennék ilyet.
Bocs, Tammy! Eltáncolok melletted.
Nem fogsz, nem fogsz, nem fogsz!
- Félre! - Jesszus!
Ettől felpörögtem! Az egész testem bizsereg.
Régen mi is táncoltunk a szabadidőközpontban minden szombaton.
Az volt a legjobb, hogy mindenki táncolt.
Visszajöttél? Megint átizzadt a szoknyád?
- Ez gyorsan ment. - Nem jöttél ki.
Ja, megvárom, hogy a többiek elinduljanak hazafelé, aztán kisurranok.
Attól még jó kis emlék lesz, nem? Teljes siker.
- Sam, gyere ki és táncolj velem! - Mi?
- Ja, gyere! - De...
Csak itt vagyunk, és táncolni fogunk.
De mi lesz az FT-terveiddel?
Semmi. Nincs FT. Feltétlen FT-tlen lesz. Nyugi!
Sam, nem lesz semmi gond. Megígérem.
Bocs, a kezem egy kicsit... Nagyon... Nagyon izzad.
- Az enyém is. - Aha, tényleg.
Amúgy hogy kerül rá a zene ezekre az izékre? Kész varázslat.
Tudom.
- Jesszus! Csinálom. Táncolok. - Méghozzá jól.
Tudom, hogy csak úgy mondod. Épp a lábadra léptem.
- Hallottam a reccsenést. - Jól vagyok.
- Köszi, Tina! - Nem nagy ügy.
Figyi, azt hiszem, egész jó ez a lassúzás.
Jaj, ez gyors! Épp kezdtem megszokni a lassút.
Nem, a gyors is szuper lesz. Ne agyalj rajta! Csak csináld!
Tudom, hogy kicsit elleneztem az ötletet,
de szerintem több pénzt kerestünk idelent, mint egész nap odafent.
- Kicsit ellenezted? Apa! - De egyből beláttam, hogy jó.
Őrültség lenne így hagyni, és holnap megint kinyitni, ugye?
Hát, nem tudom. Én így hagynám.
Hé, ez a morzsa egyfolytában mozog! Ez egy bogár.
- Várj! Van több bogár is. - Hol?
- Ott. - Igen.
Néha szúbogarak laknak a fa raklapokban.
- Belerakják a petéiket. - Jaj!
- Látok egy peterakást az alján! - Igen. Itt is van.
Jesszusom! Mindenütt ott vannak.
Jó. Lássuk, milyen gyorsan tudjuk kivinni ezeket!
Igen. Ja, gyerünk! Rajta! Mozgás!
- Megcsináltam. Táncoltam egy táncpartin. - Ja, inad szakadtáig.
- Jaj! Tényleg? - Nem. Bocs. Így mondják.
Nézd, van egy üres szék Jimmy Jr. mellett!
Tudom, nem FT, de azért valami, nem?
- ÜSZ? Üres szék? - Igen. Egy ÜSZ nekem.
Ez anya. Mennem kell. Szia, Chelsea! Köszi a meghívást!
Szuper volt! Lehet, hogy beteg a macskád! Híg a széklete.
- Helló! - Szia, Sam!
Minden oké, Jimmy Jr.? Eléggé kivagy.
Aha. Azt hiszem, nem múlt el teljesen az arcüreggyulladásom.
De jól kimaxoltam a bulizást. Te jól szórakoztál ma este?
Igen, bár nem úgy, ahogy gondoltam.
A válladra hajthatnám a fejemet egy kicsit?
Ja, nyugodtan.
Köszönöm. Nincs nálad egy kis leves?
- Nincs. - Nem baj.
A feliratot fordította: Kwaysser Erika